kardosdrur/scandi-wiki huggingface dataset:
M24 Chaffee

M24 Chaffee var en amerikansk let kampvogn produceret 1944-1945. Kampvognens amerikanske navn var Light Tank M24.

Kampvognen blev indsat på allieret side under sidste del af 2. verdenskrig og blev endvidere anvendt under Koreakrigen og af Frankrig under Algierkrigen og 1. indokinesiske krig. Kampvognen blev også benyttet af Storbritannien, hvor den fik navnet "Chaffee" efter den amerikanske general Adna R. Chaffee, Jr., der udviklede brugen af kampvogne i den amerikanske hær.

Efter kampvognen var taget ud af amerikansk og britisk tjenste blev den benyttet af en række lande i den tredje verden. Den blev anvendt af det danske forsvar fra 1952 til 1975.

Eksterne links 

 Danish Army Vehicles homepage

Kampvogne
Våben fra USA
M4 Sherman

M4 Sherman er en amerikansk middeltung kampvogn produceret 1942-1945 i over 50.000 eksemplarer. Briterne navngav amerikanskbyggede tanks efter amerikanske generaler og nordstatsgeneralen William Tecumseh Sherman fik æren. Den blev anvendt af det danske forsvar 1952-1955.

USA havde brugt franske kampvogne under 1. verdenskrig og skulle starte forfra i 2. verdenskrig. Bilfabrikken Ford vandt en konkurrence om en amerikansk kampvogn. Shermankampvognen var bygget ud fra krigserfaring og havde mange vigtige detaljer som f.eks. Store luger der var nemme at komme ud af, kanonen kunne styres af kommandøren så han kunne guide skytten hen til målet, et kanonsigte med bredt synsfeldt og godt zoom så skytten nemt kunne finde og ramme et mål og den var bygget simpelt så den var nem og hurtig at reparere. Shermankampvognen blev forbedret igennem hele anden verdenskrig ud fra erfaringer fra felten.

De vestallierede havde mødt Tigertanks i Nordafrika. Felttoget i Italien havde været for bjergrigt til større panserslag, men efter D-dagen i 1944 mødte de vestallierede kun 90 Tigerkampvogne i Nordfrankrig. Tigeren blev berømt da den var et meget intimiderende syn på slagmarken med sit tykke frontpanser og store kanon. Tigerkampvognene og Pantherkampvognene var dog ikke nær så brugbare og kampdygtige som Shermankampvognene, da de nemt brød sammen og ofte ikke kunne køre længere end 150 kilometer før de skulle repareres. Amarikanerne opdagede også, at fem grenater oftest var nok til at ødelægge en tung tysk kampvogn, på grund af lav stålkvalitet. Sherman kampvognen var meget populær blandt de allierede tropper da den var nem at reparere, havde en kraftig kanon der kunne skyde igennem næsten alt de mødte, den var nem at komme ud af og på grund af vinklet panser, var dens frontpanser næsten ligeså effektivt som Tigerkampvognens frontpanser.

Den blev masseproduceret af de allierede under 2. verdenskrig i tusindvis på grund af dens effektivitet, og fordi den var nem at producere.

Briterne forbedrede Shermantanken med Ordnance QF (Quick Firing) "17 pounder"-kanonen på 76 mm. Kanonen kunne gennembryde tykkere panser end standard 75 mm M3 L/40-kanonen. Disse kampvogne benævnes ofte Sherman Firefly, og pga den større kanon havde den mindre plads i tårnet end i de amerikanske.

De israelske pansertropper fik ombygget en del veterantanks fra 2. verdenskrig til Super Shermans, med 105 mm kanoner, lasersigte, NBC-beskyttelse og dieselmotorer. De blev brugt i seksdageskrigen (1967) og Yom Kippur (1973).

Litteratur 
 Forty, G.: Tank Action – From the Great War to the Gulf, 1995, Sutton Publishing, .

Mere info: Danish Army Vehicles homepage http://www.armyvehicles.dk/m4a3sherman.htm

Kampvogne
United States Army
Våben fra USA
Jacob Clement

Jacob Clement (non Papa) født ca. 1510 død ca. 1555, fransk/flamsk komponist. Man har ment at det besynderlige tilnavn (ikke Pave) skulle forhindre forveksling med pave Clemens 7., men det er nok snarere en vittighed, for paven døde i 1534, så risikoen for forveksling var minimal. Han var en meget produktiv komponist, som har efterladt sig omkring 70 chansoner, 15 messer hovedsagelig parodimesser, ca 230 motetter samt mange salmer og sange.

Renæssancekomponister
Flamske komponister
Kirkemusikkomponister
Personer fra Middelburg
Challenger

Challenger (engelsk: udfordrer) er blandt andet navnet på:

 Challenger - A30 – en britisk kampvogn.
 Challenger (rumfærge) – en amerikansk rumfærge.
 Bombardier CL-600 Challenger – et mindre canadisk jetfly, produceret af Bombardier.
Iridonia

Iridonia er en planet i Star Wars-universet.

Iridonia er hjemplanet for zabrakkerne, inklusiv Darth Maul, Bao-Dur og savage opress

Star Wars-planeter

fr:Liste des planètes de Star Wars#I
Evert

Evert er et fladbundet mindre sejlskib beregnet til sejlads på floder og i Vadehavet.

De fleste everter var en-mastede med gaffelsejl. Enkelte lidt større everter var to-mastede.

En af de få sejlende danske everter er Rebekka af Fanø bygget i 1921 i Nordby på Fanø.

Derudover blev museumsskibet Johanne Dan bygget på Raun Bybergs Skibsbyggeri i Esbjerg i 1972 som kopi af everten Johanne, der blev bygget i Ribe i 1867 til tømmerhandler Jørgen Lauritzen. Johanne Dan er fra 2013 under omfattende renovering hos Ribe Træskibslaug.

Eksterne links 
 Rebekka af Fanø's hjemmeside 
 www.ribe-traeskibslaug.dk  - med beskrivelse af den igangværende renovering af Johanne Dan

Skibstyper
Informationsvidenskab

Informationsvidenskab er et internationalt etableret fag såvel som en uddannelse ved følgende danske universiteter:
 Aalborg Universitet
 Aarhus Universitet
 Det Informationsvidenskabelige Akademi (Aalborg og Amager)
 Syddansk Universitet (Campus Kolding).

Uddannelsen varierer fra land til land og fra universitet til universitet. Den er tværfaglig: Den placerer sig midt mellem kommunikationsteoretiske, historisk-samfundsvidenskabelige og naturvidenskabelige traditioner. Den fokuserer på bl.a. informationsteknologi, på den nye verden af muligheder i informationssamfundet og på begrebet information.

På Informationsvidenskab er samspillet mellem mennesket og teknologien i højsædet. De studerende lærer basale teknologiske færdigheder, og der er fokus på brugervenlighed, på at involvere brugerne i udviklingsprocessen og på at tilpasse computersystemer til bestemte organisationer.
Bacheloruddannelsen tager 3 år og kandidatuddannelsen 2 år.

Vi lever i et samfund, hvor flere og flere beskæftiger sig med produktion og distribution af viden og information. Hvordan er dette samfund fremkommet? Hvad betyder det for vores hverdag og den måde, vi organiserer vores arbejde på? På Informationsvidenskab forsøger man at opnå en forståelse af, hvilke forandringer informationsteknologien medfører, og hvad disse forandringer betyder for os som mennesker. Dette gøres bl.a. gennem analyser af konkrete arbejdssammenhænge samt ved at anlægge et historisk perspektiv.

Den nye informationsteknologi tvinger os til at se vores opfattelser af information, kommunikation og viden med nye øjne. Megen kommunikation foregår gennem elektroniske medier. Disse medier giver os helt nye muligheder for at repræsentere, kommunikere og præsentere viden og oplevelser. Det er en af Informationsvidenskabs opgaver at analysere de nye muligheder og finde ud af, hvordan vi kan bruge dem.

Som videnskabsfag er informationsvidenskaben organiseret med konferencer, tidsskrifter, institutioner osv. En vigtig international organisation er American Society for Information Science and Technology (ASIS&T). Blandt de vigtigste forskningstidsskrifter er Journal of the American Society for Information Science & Technology (JASIST), Annual Review of Information Science and Technology (ARIST) og Journal of Documentation.

Se også 
Biblioteks- og informationsvidenskab

Ekstern henvisning 
 Biblioteks- og Informationsvidenskab, Det Informationsvidenskabelige Akademi , tidligere Danmarks Biblioteksskole (Royal School of Library of Information Science)
 Informationsvidenskab, Aalborg Universitet 
 Institut for Informations- og Medievidenskab, Aarhus Universitet 
 Informationsvidenskab, Syddansk Universitet  (Campus Kolding)
 Future people, Informationsvidenskab 

Videregående uddannelser i Danmark
Akademiske discipliner
Biblioteks- og informationsvidenskab
Humaniora
CSCW

CSCW er en forkortelse for den engelske betegnelse computer supported cooperative work, som i en dansk oversættelse vil være computerstøttet samarbejde. CSCW udspringer af menneske-datamaskine interaktion-området og fokuserer på, hvordan mennesker samarbejder gennem computere.

Computerterminologi
Menneske-datamaskine interaktion
George Berkeley

George Berkeley (født 12. marts 1685 i County Kilkenny, død 14. januar 1753 i Oxford) er en irsk filosof fra oplysningstiden, der hører til den fortrinsvis britiske empiriske retning, som står i modsætning til den især franske rationalisme. Han og filosofferne John Locke og David Hume  kaldes de britiske empirister.

Berkeley (udtales 'bargli') arbejdede inden for kirken. Han tog bl.a. til Bermuda for at missionere og blev senere  biskop af Cloyne.

Filosofi 
Berkeleys lære er stærkt idealistisk. Han anerkender ingen fysisk materie som bagvedliggende årsag til sanseoplevelserne. Hans to hovedsætninger er: At være er at blive opfattet (sanset). At være er at opfatte (sanse). Han bruger de latinske udtryk: Esse est percipi. Esse est percipere. Han afviser, at noget materielt kan påvirke sanserne og dermed [[sjæl]en.

Berkeleys system leder til et paradoks: findes træet, der falder med et brag i skoven, når ingen er til stede og sanser det? Her kommer Berkeleys Gudstro ind i billedet, idet Gud er den allestedsnærværende ånd, i hvilken alt, hvad der sker, bliver sanset og derfor findes.

Skrifter 
Hovedværket er A Treatise concerning the Principles of Human Knowledge (1710) og af andre værker kan nævnes An Essay towards a New Theory of Vision (1709), Three Dialogues between Hylas and Philonous (1713) samt De Motu. Som et kuriosum kan nævnes, at hans mest læste skrift i samtiden handlede om den gavnlige virkning for legemet af tjærevand.

Han var opført på Index librorum prohibitorum, den katolske kirkes indeks over forbudte bøger.

Noter

Eksterne henvisninger 

Filosoffer fra Irland
Hvissinge

Hvissinge er en bydel i Storkøbenhavn, beliggende i Glostrup Kommune. Kommunen har . Oprindeligt lå landsbyen Hvissinge ca. 2 km nordøst for Glostrup by, men de to byområder voksede sammen i løbet af 1970'erne og udgør nu ét samlet beboelsesområde. Fra Hvissinge er der ca. 13 kilometer til København Centrum.

De største erhvervsvirksomheder i Hvissinge er Danske Pelsauktioner og Grontmij Carl Bro.

Nordvest for Hvissinge ligger Oxbjerget og nord for bydelen finder man Hvissingestenen.

Etymologi 

Navnet Hvissinge stammer sandsynligvis fra beboerne i området, som kaldtes "hvassinger" eller "hvissinger", hvilket kan betyde 'skarpe/hårde (hvasse) personer' eller 'personer, som bor ved mosen (vesen)'.

Stavemåden Hvessinge brugtes indtil 2010 officielt på kort fra Geodatastyrelsen (tidligere Kort- og Matrikelstyrelsen), idet det var den officielle stavemåde fastlagt af Stednavneudvalget under Kulturministeriet. Men Hvissinge har været det lokalt accepterede navn på skilte og bygninger (mindst) siden 1970'erne. Den 15. marts 2010 meddelte Stednavneudvalget imidlertid, at Kulturministeriet på baggrund af en anmodning fra Glostrup Kommune havde omautoriseret den officielle stavemåde til "Hvissinge".

Historie 

Arkæologiske fund har vist, at landsbyen Hvissinge er grundlagt i jernalderen, og beboerne levede formentlig af dyrkning af rug og byg. I 1682 bestod byen af 8 gårde og 12 huse uden jord. Det samlede dyrkede areal udgjorde 539,1 tønder land skyldsat til 104,50 tdr hartkorn. Driftsformen var trevangsbrug.

Hvissinge Skole oprettedes som rytterskole i 1722, og den fungerede i lang tid som skole for alle børn i Glostrup Sogn. Ved den første folketælling i 1787 boede der 156 indbyggere i landsbyen.

Langt op i det 20. århundrede var Hvissinge domineret af landbrug og gartnerier. Men siden 1970'erne har Hvissinge gennemgået en voldsom udvikling, og bydelen er i dag næsten fuldt udbygget som beboelsesområde.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983); 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1927 (reprotryk for Landbohistorisk Selskab, København 1975); 
 Hans-Henrik Rasmussen: Hvissinge – fra jernalder til nutid; 2002

Se også 
 Glostrup
 Glostrup Kommune

Københavnske bydele og forstæder i Region Hovedstaden
Glostrup Kommunes geografi
Oxbjerget

Oxbjerget er en kunstigt anlagt bakke umiddelbart nord for Hvissinge i Glostrup Kommune. Bakken ligger i den østlige ende af Vestskoven. Opbygningen af Oxbjerget blev påbegyndt i 1968, og bakken er bygget af ca. 400.000 m³ jord og murbrokker, der blev kasseret som byggeaffald.

Højeste punkt er 38 m over havets overflade – ca. 15 m højere end det omkringliggende terræn.

Det officielt autoriserede navn for bakken er Oksebjerget, og dette navn anvendes bl.a. på officielle kort fra Geodatastyrelsen. Men Oxbjerget er den lokalt accepterede og anvendte stavemåde.

Bakken, der også kaldes Hundebjerget især blandt hundeejere, er et yndet udflugtmål for hundeluftere, idet den indgår i Hundeskoven – en indhegnet del af Vestskoven, hvor det er tilladt at lufte hunde uden snor.

Oksbjerget fik navnet af den rådgivende ingeniør efter inspiration til anlægsdrøftelserne med tidligere leder af Skovsholen i Nødebo Docent og forfatter Erik Oksbjerg. Erik Oksbjerg var anerkendt Forstkandidat og har skrevet flere naturfaglige bøger

Bakker i Danmark
Glostrup Kommunes geografi
Afbalanceringsvest

En afbalanceringsvest (også kaldet BCD – Buoyancy Control Device eller Buoyancy Compensating Device) kan lettest beskrives som en rygsæk med luft, som giver en SCUBA-dykker mulighed for at korrigere sin opdrift, så den bliver neutral.

En dykker med neutral opdrift vil hverken stige eller synke, men blive på samme sted i vandsøjlen. Dette er hensigtsmæssigt, da dykkeren dels bruger mindre energi, dels undgår en ukontrolleret opstigning, som øger risikoen for trykfaldssyge.

Når en dykker bevæger sig ned i vandsøjlen, vil vandtrykket presse luften i våddragten og andre dele af udstyret sammen, hvilket bevirker, at opdriften mindskes. Derfor puster dykkeren luft fra trykflaskerne ind i afbalanceringsvesten for at genskabe neutral opdrift. Nå dykkeren bevæger sig op mod overfladen, lukkes luften ud af afbalanceringsvesten igen, da man når man bevæger sig mod overfladen mindsker trykket igen, så luften udvider sig. Glemmer man at lukke luften ud af afbalanceringsvesten, vil ens opdrift derfor blive større i takt med, at man nærmer sig overfladen. Dermed kommer opstigningen ud af kontrol.

Dykkerudstyr
Gasbeholdere
Glostrup Kommune

Glostrup Kommune er en københavnsk forstadskommune under Region Hovedstaden ca. 10 km vest for det centrale København. Kommunen består af bydelene Glostrup, Hvissinge og Ejby, hvoraf de to førstnævnte i 1970'erne voksede sammen til ét sammenhængende bebygget område, hvorimod Vestskoven og Frederikssundmotorvejen adskiller Ejby i nord fra resten af kommunens bymæssige bebyggelse. Indtil 1974 hørte også Avedøre til Glostrup Kommune.

I forbindelse med kommunalreformerne i 1970 og i 2007 forblev kommunen selvstændig, men i 1974 blev Avedøre ved en administrativ beslutning overført fra Glostrup til Hvidovre Kommune.

Borgmester er Socialdemokratiet Kasper Damsgaard (siden 1. januar 2022).

Politik 

Glostrup Kommune ledes af et 19 mand stort kommunalbestyrelse samt seks permanente udvalg. Kommunalbestyrelsen ledes af en borgmester, der efter kommunalvalget i 2009 har heddet John Engelhardt, der repræsenterer partiet Venstre. Kommunen forblev uændret ved både kommunalreformen i 1970 og den i 2007. Den absolut længst siddende borgmester er Valdemar Hansen, der var valgt for Socialdemokraterne i perioden 1929−1962; i alt 33 år. Kommunen har i mange år udelukkende været regeret af socialdemokrater, hvilket blev ændret i kommunalvalget 2009.

Mandatfordeling

Nuværende byråd

Byråd 2018-2022

Liste over politiske ledere

Formænd for sogneforstanderskabet

Sognerådsformænd

Borgmestre

Borgerrådgiveren 
Glostrup Kommune er blandt et mindretal af danske kommuner, der har en borgerrådgiverfunktion. Borgerrådgiveren refererer direkte til kommunens byråd.

Historie 

Se også historieafsnittene i artiklerne Glostrup, Hvissinge, Ejby og Avedøre.

Kilder / eksterne henvisning 
 Glostrup Kommune
 Hans Henrik Rasmussen: Glostrups historie (Glostrup Kommune, 2009)

Statistisk kilde 
 statistikbanken.dk Danmarks Statistik

Noter 

 
Kommuner i Region Hovedstaden
Kommuner med Gentofte-status
Imaginære tal

Et imaginært tal er et komplekst tal hvis reelle del er 0. Nogle forfattere bruger derimod termen om komplekse tal hvis imaginære del ikke er nul, dvs. alle ikke-reelle tal. Navnet stammer fra René Descartes' La Géométrie (1637).

 Definition 
Hvis et komplekst tal  har , siges det i nutidig sprogbrug at være imaginært, eller (utvetydigt) rent imaginært. Bemærk, at 0 er et rent imaginært tal. 0 er som det eneste tal både reelt og rent imaginært.

En lidt anderledes sprogbrug (tættere på Descartes' oprindelige) er at kalde et tal a+ib for imaginært hvis blot . For at undgå forveksling kan man dog med fordel kalde sådanne tal for irreelle tal''.

Histore 
Descartes var den første til at bruge udtrykket "imaginære" tal i 1637. Imidlertid var imaginære tal opdaget meget tidligere af Gerolamo Cardano i 1500'erne, men imaginære tal blev ikke almindelig accepteret før omtale af Leonhard Euler (1707–1783) og Carl Friedrich Gauss (1777–1855).

Se også 
 Imaginær enhed

Komplekse tal
Konstruerbare tal

Et konstruerbart tal er et komplekst tal, hvor det skrevet som  gælder, at punktet  er et konstruerbart punkt. Navnet stammer fra den klassiske matematiske disciplin konstruktion med passer og lineal. De konstruerbare tal udgør et legeme, som er et dellegeme af de algebraiske tal.

Definition
Lad der være givet en udgangsfigur i den reelle plan, bestående af punkterne  og . 

Et punkt kaldes konstruerbart, hvis det kan fås ud fra udgangsfiguren ved successiv anvendelse af følgende operationer: 

 Tegne den rette linje gennem to givne eller allerede konstruerede punkter. 
 Tegne cirklen med et givet eller allerede konstrueret punkt som centrum, og afstanden mellem to givne eller allerede konstruerede punkter som radius. 
 Opsøge fællespunkter mellem to konstruerede rette linjer, mellem en konstrueret ret linje og en konstrueret cirkel, samt mellem to konstruerede cirkler.

Kilde
Christian U. Jensen, Klassisk Algebra, 2004

Tal
Casper det venlige spøgelse

Casper det venlige spøgelse er en tegne- og spillefilmsfigur, der er lavet mange tegnefilm om ham, og der er også lavet tre spillefilm. I filmen Casper fra 1995 nævnes det, at hans familienavn er McFadden, hvilket gør hans navn til Casper McFadden.

Eksterne henvisninger 
 

Filmfigurer
Tegnefilmsfigurer
Tobias

Tobias er et drengenavn, der betyder "Gud er god". Navnet kommer fra det græske Τωβίας / Τοβιας, der igen kommer fra det hebraiske טוֹבִיָּה Toviyyah. Det engelske Toby er en forkortelse af navnet, der undertiden forekommer i Danmark sammen med varianten Thobias. Ifølge Danmarks Statistik bærer lidt flere end 11.000 danskere et af disse navne. Antallet er stigende, idet navnet er et af de mest populære for tiden: Det har flere gange været på listen over de mest populære drengenavne.

Den 20. september er dagens navn Tobias, efter en from jøde, søn af Tobits, der omtales i Tobits Bog (en af de Deuterokanoniske Bøger). Navnet anvendes også undertiden som efternavn.

Kendte personer med navnet 
 Tobias Michael Carel Asser, hollandsk jurist og modtager af Nobels fredspris.
 Tobias Dybvad, dansk standupkomiker og manuskriptforfatter
 Tobias Grahn, svensk fodboldspiller.
 Tobias Hamann, dansk tv-vært og vinder af Den store bagedyst 2014.
 Tobias Linderoth, svensk fodboldspiller.
 Tobias Trier, dansk musiker og komponist.
 Tobias Rahim, dansk-kurdisk sanger.

Navnet anvendt i fiktion 
 Tobias er navnet på den vise mand i tårnet i Folk og røvere i Kardemomme by af Thorbjørn Egner.
 I operetten Champagnegaloppen forekommer en person ved navn Tobias Hambroe.
 Tobiasnætter er en dansk film fra 1941.
 Desuden indgår den bibelske Tobias i adskillige kunstværker, blandt andet har Rembrandt malet og tegnet flere billeder med denne.

Se også 
 Tobias – sider der starter med Tobias.

Drengenavne
14 (tal)

14 (fjorten) er:

 Det naturlige tal efter 13, derefter følger 15.
 Et heltal
 Et lige tal
 Et pyramidetal (12+22+32)
 Et sammensat tal (et ikke-primtal)
 Et semiprimtal (et tal med to forskellige primtalsfaktorer)
 Et defektivt tal (summen af tallets divisorer er mindre end tallet)

I kemi 
 Grundstoffet silicium har atomnummer 14.

Andet 
 14 er "indkodet" i en hel del musik af Johann Sebastian Bach. Bach har muligvis anset dette tal for en slags underskrift, for hvis man nummererer alfabetets bogstaver A = 1, B = 2, C = 3, etc., så bliver B + A + C + H = 14 og J + S + B + A + C + H = 41.
 14 er antallet af punkter i den amerikanske præsident Woodrow Wilsons plan for genopretning af Europa efter 1. verdenskrig.
 Det finske ord pääjääjää har 14 på hinanden følgende prikker.
 De fjorten ord hentyder til et nynazistisk citat.

Bestemte tal
Beostær

Beostæren (Gracula religiosa) er en stær. Fuglen yngler i de tropiske dele af det sydlige Asien fra Indien og Sri Lanka til Indonesien og er blevet introduceret til USA. Fuglen når en længde på 28-30 cm.

Fuglen er et almindeligt kæledyr kendt for sin evne til at imitere tale.

Der findes to underarter:
 Gracula religiosa religiosa
 Gracula religiosa indica

Kilder 
 Systema naturae 2000 (classification) – Taxon: Gracula religiosa

Stære
Hobbydyr
Fugle fra Sri Lanka
Fugle fra Sydøstasien
Grå svalestær

Den grå svalestær (Artamus cinereus) er en svalestær fra Australien, Ny Guinea og Sundaøerne inkl. Timor. Den har en længde på 19 cm. Det er den mest udbredte svalestær.

Den grå svalestær har to underarter,
 Artamus cinereus cinereus
 Artamus cinereus albiventris

Kilder 
 Systema naturae 2000 (classification) – Taxon: Artamus cinereus

Fugle fra Australien
Svalestære
Retslægerådet

Retslægerådet er en instans under Justitsministeriet, der på begæring af offentlige myndigheder udtaler sig om lægelige spørgsmål vedrørende enkeltpersoners retsforhold.

Rådet blev sammen med Sundhedsstyrelsen oprettet i 1909 da Det Kongelige Sundhedskollegium blev nedlagt.

Rådet består af op til 12 (i maj 2015: 11) medlemmer (læger), samt et stort antal særligt sagkyndige inden for en række specialområder.

Rådet udtaler sig hvert år om ca. 2000 sager, hvoraf over en fjerdedel handler om vurdering af psykiatriske problemstillinger, fx mentalerklæringer og anmodninger om farlighedsdekreter.

Eksterne henvisninger
 Retslægerådets sammensætning 
 Retslægerådets hjemmeside
 Retslægerådets årsberetninger 1988 og frem

Retspolitik
Justitsministeriet
Mentalundersøgelse

En mentalundersøgelse (også kaldt mentalobservation) er forudsætningen for at en psykiater kan afgive en mentalerklæring til brug for en domstol.

Der er nok tale om den grundigste, systematiserede psykiatriske undersøgelse, en patient (kaldet observand) kan underkastes.

Observationen sker, hvis patienten er sigtet efter straffeloven, og der er mistanke om, at den sigtede er psykisk afvigende. Undersøgelsen sker i henhold til retsplejelovens §809 og besluttes af en dommer. Observationen munder ud en erklæring, som udfærdiges på baggrund af oplysninger fra

patienten
politiet/anklagemyndighed
pårørende
plejepersonalet på psykiatrisk afdeling (hvis patienten er indlagt)
psykologisk test
lægens kliniske undersøgelse

Dommeren træffer beslutning om, at mentalobservationen skal foregå under indlæggelse eller ambulant – i Københavns-området på Justitsministeriets retspsykiatriske klinik .

Psykiske sygdomme